  Туспуктэм: Григорий Фомин Майя Бывальцева 4-тӥ тулыспалэ кунысь 21 улосвылъёсын конькиен бызьылонъя «Лёд надежды нашей» огъяросси ӵошатсконъёс ортчозы. Ужрадэ 7 сюрслэсь трос адями пыриськоз, соос пӧлын Удмуртиысь 500 пала спортсменъёс, ивортӥз улосвыл тӧролэн но кивалтэтлэн пресс-службазы. Удмуртиын ӵошатсконъёс Ижкарысь «Зенит» стадионын ортчозы, кутсконэз 11 часын. Вожвылъяськонэ 7 но солэсь трос аресъем вань мылкыд карисьёсты ӧтё, конькиос котькыӵе луыны быгато. Школаын 1-2, 3-5 классъёсын дышетскисьёс 50 метрын ӵошатскозы, 6-8, 9-11 классъёсын дышетскисьёс, 1997-2004 аръёсы вордскемъёс но 1996-тӥ арын но солэсь азьло вордскемъёс – 100 метрын. Вормисьёсты но призёръёсты Россиысь спортъя министерстволэн медальёсыныз но дипломъёсыныз пусъёзы. Котькуд пыриськись ужрадлэсь сипельёссэ басьтоз. «Лёд надежды нашей» ӵошатскон Ижкарын 2012-тӥ арысен котькуд ар ортчытъяське. Ужрад трос адямиез спортэн выронэ кыскон, мугорез кыдытон сямез вӧлмытон вылысь радъяське. Тодэ вайытом, 22-тӥ тулыспалэ Шарканын Спортъя XXIX элькун тол гурт шудонъёс кутскозы.  Тегъёс: Спорт Ижкар Удмуртия  